Diari Oficial de la Generalitat Valenciana


Sumari del DOGV 6057, del 15-07-2009 (2009/8338)

Notificació de la Junta Arbitral del Transport d'Alacant sobre el laude arbitral a Andrés Raja Molina en l'expedient 068/08-A.
------------------------------------------------------------------------------------------------------------------------------

### Dades del document

Número de DOGV
:   6057

Data del DOGV
:   15-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8338


Data del document
:   02-07-2009

Organisme emissor
:   Conselleria d'Infraestructures i Transport

Tipus de document
:   Edicte

Notificació de la Junta Arbitral del Transport d'Alacant sobre el laude arbitral a Andrés Raja Molina en l'expedient 068/08-A. [2009/8338]  
El Sr. Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber a Andrés Raja Molina amb domicili a Sangonera La Seca (Múrcia) que s'ha dictat el laude en l'expedient 068/08-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent: Alacant, el 30 d'abril de 2009. A les 10.00 hores es constituïx la Junta Arbitral del Transport d'Alacant en la seu de l'avinguda d'Aguilera 1-6ª planta, pels membres expressats al marge, a fi de dictar el laude arbitral sobre la controvèrsia plantejada en l'expedient 068/08-A, promogut per Ttes Jose Villaescusa, SL, amb domicili a Carlet (València), contra Andrés Raja Molina amb domicili a Sangonera La Seca (Múrcia) en relació amb la reclamació següent: impagament de ports per servicis de transport realitzats des d'Aguilar de la Frontera (Còrdova) per a Elx i Crevillent (Alacant) el dia 13 de març de 2008 per valor de 928,00 € (nou-cents vint-i-huit euros) més despeses bancàries per devolució del pagaré i l'import de 37,12 € (trenta-set euros amb dotze cèntims). Comença la vista oral sense la compareixença de la reclamada, tot i haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora Sr. Sebastián Villaescusa Forner que ratifica la demanda i la quantia indicades. Així mateix, s'aporten a l'expedient, com a prova la documentació justificativa de l'arreplegada i l'entrega de les diferents partides i basa en esta la facturació el muntant de la qual és objecte d'esta reclamació. Atés la Junta Arbitral que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals de transport. Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: estimar la demanda interposada per Ttes Jose Villaescusa, SL, contra Andrés Raja Molina per considerar formalitzat el contracte i realitzades les prestacions convingudes sense que s'haja provat el pagament dels ports meritats. Conseqüentment amb allò que s'ha exposat procedix que Andrés Raja Molina pague a Ttes Jose Villaescusa, la quantitat de 965,12- (nou-cents seixanta-cinc euros amb dotze cèntims), inclòs l'IVA i les despeses bancàries acreditades amb motiu de la devolució del pagaré no atés. Este laude serà executiu en cas d'incompliment en el termini de 20 dies, comptadors a partir de l'endemà de la recepció d'este. Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els dos mesos següents al de la seua notificació, o d'aclariment, en els deu dies següents al de l'esmentada notificació. Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes. I perquè conste, s'arxive i es trasllade a les parts firmen els membres de la Junta al lloc i en la data indicats.  
Alacant, 2 de juliol de 2009.- El president: Manuel Gálvez Acero.